شەفەق نیوز/ سەرچەوەیگ ئەمنی وەرپرس، ئمڕوو چوارشەممە، خەوەردا لە کوشتن مەدەنییگ وە پەلاماریگ چەکدار لە باکوور بەغداد پایتەخت.
سەرچەوەگە ئەرا ئاژانس شەفەق نیوز وت: چەکدارەیلیگ نەناسریاگ وەگولەی چەکەیل بیدەنگیان دانە کەسیگ مەدەنی لە ناوچەی شەعەب، وەکوتپڕ بویە هووکار کوشتنی.
لە لاییگ تر، مەفرەزیل پۆلیس پارێزگای بەسرە، ئەرکەیلیگ ئەمنی لە پارێزگاگە جیوەجی کردن.
وەڕێۆبەرایەتیەگە لە بەیاننامەیگ ئمڕوو دیاری کرد ک هەڵمەتەگە بویە هووکار دەسگیرکردن ٣٢ توومەتبار داواکریاگ لە باوەتەیلیگ جووراجور لەناونی هووشبەرەکان و دزیکردن و چەک بیموڵەت، و هەمیش دەسنریا بان ٩٢ ماشین، و ١٠٨ ماتۆڕسکڵ لەوەر پێشێلکردن رینما و ریسگایل هاتووچو.
